सुंदर लेख मनुष्य के व्यक्तित्व का प्रतिबिंब होता हैं| प्रत्येक व्यक्ति की लिखावट उसके व्यक्तित्व के विषय में हमें बहुत सारी जानकारियाँ देती है| सुंदर लेख सुलझे एवं उन्नत विचारों की पहचान होती हैं| हम गंदी लिखावट से यह जान जाते हैं कि लिखने वाला अनुशासनहीन एवं अव्यवस्थित विचारों से संबंध रखता है| सुन्दर लेख की शुरूआत बच्चे के प्रारंभिक काल से विद्यालय में होती है| हिन्दी-दिवस " के अन्तर्गत क्वीन्स वैली विद्यालय में हिन्दी -पखवाडा आयोजित किया गया| प्रधानाचार्या जी की अध्यक्षता में इस प्रतियोगिता का आयोजन किया गया| इस अवसर पर छात्राओं को हिंदी की अनेक विधाओं से परिचित करवाने के लिये तथा हिंदी भाषा के प्रति रुचि उत्पन्न करने के लिये अनेक प्रतियोगिताओं का आयोजन किया गया, जिसमें छात्राओं के मध्य अनेक प्रतिस्पर्धाएँ हुईं| बच्चों के लेख को विकसित करने हेतु हिंदी सुलेख प्रतियोगिता का आयोजन किया गया| हिंदी सुलेख प्रतियोगिता में कक्षा तीसरी के सभी वर्गों के विद्यार्थियों ने भाग लिया| छात्राओं ने पूरे उत्साह, हर्षोल्लास एवं मनोबल के साथ प्रतियोगिता में भाग लिया| वर्णों की बनावट, खडी पाई, शिरोरेखा एवं मात्राओं के उचित प्रयोग के आधार पर उन्हें मूल्यांकित किया गया| प्रथम चरण में प्रत्येक वर्ग से तीन सर्वश्रेष्ठ प्रतियोगियों को चुना गया| प्रतियोगिता का मुख्य चरण २५ सितम्बर को आयोजित किया गया| सभी प्रतियोगियों ने बहुत ही उत्साह और मनोबल के साथ कलात्मक एवं सुन्दर रूप से अपने लेख प्रस्तुत किए| प्रतियोगिता का परिणाम इस प्रकार रहाः